1990. aastal võttis nõukogu vastu määruse EKA ja Euroopa keskkonnateabe- ja -vaatlusvõrgu asutamise kohta  (määrus (EÜ) nr 1210/90 ja muudetud määrus (EÜ) nr 933/1999). Selles määratletakse agentuur kui ühenduse keskasutus. EKA eesmärk on keskkonna kaitsmine ja parandamine kooskõlas EÜ asutamislepingu ja ühenduse keskkonnaalaste tegevusprogrammide sätetega, pidades silmas säästva arengu juurutamist ühenduses. Selle saavutamiseks peab agentuur andma ühendusele ja liikmesriikidele objektiivset, usaldusväärset ja Euroopa tasandil võrreldavat teavet, mis võimaldab neil võtta vajalikke keskkonnakaitsemeetmeid, hinnata  nende meetmete rakendamist ning tagada, et üldsus on keskkonna seisundist nõuetekohaselt informeeritud.